ประกาศแนวปฏิบัติที่ นป. 2/2562เรื่อง แนวทางปฏิบัติสําหรับการกําหนดนโยบาย มาตรการและ ระบบงานที่เกี่ยวกับการกระทําที่อาจมีความขัดแย้งทางผลประโยชน์กับลูกค้าของบริษัทหลักทรัพย์ และการลงทุนเพื่อเป็นทรัพย์สินของ บริษัทหลักทรัพย์\_\_\_\_\_\_\_\_\_\_\_\_\_\_\_\_\_\_ ตามที่ประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 และที่แก้ไขเพิ่มเติม ("ประกาศ ที่ ทธ. 35/2556") ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 14/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ ลงวันที่ 7 เมษายน พ.ศ. 2558 และที่แก้ไขเพิ่มเติม ("ประกาศ ที่ สธ. 14/2558") และประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 15/2558 เรื่อง ข้อกําหนดในรายละเอียดเกี่ยวกับการลงทุนเพื่อเป็นทรัพย์สินของผู้ประกอบธุรกิจ ลงวันที่ 7 เมษายน พ.ศ. 2558 และที่แก้ไขเพิ่มเติม ("ประกาศ ที่ สธ. 15 /2558") กําหนดให้ผู้ประกอบธุรกิจจัดให้มีนโยบาย มาตรการ และระบบงานในการป้องกันและจัดการความขัดแย้งทางผลประโยชน์ และการดูแลการลงทุนเพื่อเป็นทรัพย์สินของผู้ประกอบธุรกิจ โดยต้องดําเนินการควบคุมดูแล ติดตาม และตรวจสอบให้มีการปฏิบัติตามนโยบาย มาตรการ และระบบงานดังกล่าว ตลอดจนมีการทบทวนความเหมาะสมของเรื่องดังกล่าวเป็นประจํา นั้น เพื่อประโยชน์ในการปฏิบัติตามข้อกําหนดข้างต้นของผู้ประกอบธุรกิจ สํานักงานโดยอาศัยอํานาจตามข้อ 5(3) ประกอบกับข้อ 12(1) และ (8) ข้อ 17 และข้อ 18 แห่งประกาศ ที่ ทธ. 35/2556 จึงกําหนดแนวทางปฏิบัติไว้ดังต่อไปนี้ ข้อ ๑ ให้ยกเลิก (1) ประกาศแนวปฏิบัติ ที่ นป. 1/2558 เรื่อง แนวทางปฏิบัติสําหรับการกําหนดนโยบาย มาตรการ และระบบงานที่เกี่ยวกับการกระทําที่อาจมีความขัดแย้งทางผลประโยชน์กับลูกค้า ลงวันที่ 7 เมษายน พ.ศ. 2558 (2) ประกาศแนวปฏิบัติ ที่ นป. 2/2558 เรื่อง แนวทางปฏิบัติสําหรับการกําหนดนโยบายและระบบงานในการดูแลการลงทุนเพื่อเป็นทรัพย์สินของผู้ประกอบธุรกิจ ลงวันที่ 7 เมษายน พ.ศ. 2558ข้อ ๒ ประกาศนี้ให้ใช้บังคับกับการประกอบธุรกิจหลักทรัพย์ทุกประเภท แต่ไม่รวมถึงการจัดการกองทุนรวมและการจัดการกองทุนส่วนบุคคลข้อ ๓ แนวทางปฏิบัตินี้เป็นแนวทางเกี่ยวกับเรื่องดังต่อไปนี้ (1) การจัดให้มีนโยบายและมาตรการในการป้องกันและจัดการความขัดแย้งทางผลประโยชน์กับลูกค้า การควบคุมดูแล ติดตาม ตรวจสอบ และการทบทวนความเหมาะสมของการดําเนินการตามนโยบาย และมาตรการดังกล่าว (2) การจัดให้มีนโยบายและระบบงานในการดูแลการลงทุนเพื่อเป็นทรัพย์สินของผู้ประกอบธุรกิจ ในกรณีที่ผู้ประกอบธุรกิจได้ปฏิบัติตามแนวทางตามวรรคหนึ่งจนครบถ้วน สํานักงานจะพิจารณาว่าผู้ประกอบธุรกิจได้ปฏิบัติตามประกาศ ที่ ทธ. 35/2556 ประกาศ ที่ สธ. 14/2558 และประกาศ ที่ สธ. 15/2558 ในส่วนที่เกี่ยวกับการป้องกันและการจัดการความขัดแย้งทางผลประโยชน์ และการลงทุนเพื่อเป็นทรัพย์สินของผู้ประกอบธุรกิจแล้ว ทั้งนี้ หากผู้ประกอบธุรกิจดําเนินการต่างจากแนวทางปฏิบัตินี้ ผู้ประกอบธุรกิจมีภาระที่จะต้องพิสูจน์ให้เห็นได้ว่าการดําเนินการนั้นยังคงอยู่ภายใต้หลักการและข้อกําหนดของประกาศดังกล่าวข้อ ๔ แนวทางปฏิบัติสําหรับการกําหนดนโยบายและมาตรการที่เกี่ยวกับการกระทําที่อาจมีความขัดแย้งทางผลประโยชน์กับลูกค้าตามข้อ 3 วรรคหนึ่ง (1) มีรายละเอียดตามที่กําหนดในภาคผนวก 1 ที่แนบท้ายประกาศนี้ ทั้งนี้ รายละเอียดดังกล่าวได้แก่เรื่องดังต่อไปนี้(1) การแบ่งแยกหน่วยงานและบุคลากรที่มีความขัดแย้งทางผลประโยชน์หรือมีข้อมูลที่ล่วงรู้มาจากการปฏิบัติหน้าที่อันเป็นข้อมูลที่มิพึงเปิดเผย (2) มาตรการควบคุมภายในและการกํากับดูแลและตรวจสอบ เพื่อป้องกันการล่วงรู้ข้อมูลภายในระหว่างหน่วยงานและบุคลากร (3) มาตรการป้องกันและจัดการการกระทําที่อาจมีความขัดแย้งทางผลประโยชน์กรณีการรับผลประโยชน์ตอบแทนเนื่องจากการประกอบธุรกิจ(4) การลงทุนเพื่อเป็นทรัพย์สินของพนักงานข้อ ๕ แนวทางปฏิบัติสําหรับการกําหนดนโยบายและระบบงานในการดูแลการลงทุนเพื่อเป็นทรัพย์สินของผู้ประกอบธุรกิจตามข้อ 3 วรรคหนึ่ง (2) มีรายละเอียดตามที่กําหนดในภาคผนวก 2 ที่แนบท้ายประกาศนี้ ทั้งนี้ รายละเอียดดังกล่าวได้แก่เรื่องดังต่อไปนี้(1) การกําหนดนโยบายและกํากับดูแลการปฏิบัติตามนโยบายของผู้บริหารระดับสูง(2) ระบบงานเพื่อป้องกันมิให้เกิดความขัดแย้งทางผลประโยชน์และการล่วงรู้ข้อมูลอันมิพึงเปิดเผยข้อ ๖ ประกาศนี้ให้ใช้บังคับตั้งแต่วันที่ 16 มีนาคม พ.ศ. 2562 เป็นต้นไปผู้มีอํานาจลงนาม - ประกาศ ณ วันที่ 20 กุมภาพันธ์ พ.ศ. 2562 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์